# Miquel (arcàngel)

Sant Miquel és un arcàngel, segons la tradició cristiana i jueva. Anomenat príncep dels àngels, l'Antic Testament el presenta com a defensor del poble, i a l'Apocalipsi lluita amb els seus àngels contra el drac. Se celebra la seva festivitat el 8 de maig i el 29 de setembre.

## Dites populars

* De Sant Jordi a Sant Miquel, ni dona ni vi ni peix.
* De Sant Miquel a Sant Miquel, els pastors venen els anyells.
* Des del maig a Sant Miquel de pastor tothom pot fer.
* El bon filar, des de Sant Miquel a Nadal.
* La Mare de Déu d'agost amaga el conill al cau i Sant Miquel l'en treu.
* Nadal i Sant Joan fan dos bocins de l'any; Sant Josep i Sant Miquel fan altre tant.
* No hi ha cap diable que no trobi el seu Sant Miquel.
* Per l'agost, el conill amaga el cos, i per Sant Miquel torna a treure'l.
* Per Sant Macià, nanses a la mar, i per Sant Miquel, de cara al cel.
* Per Sant Miquel, a la una comenceu.
* Per Sant Miquel, aferreu l'arreu.
* Per Sant Miquel, anirem a Santpedor a comprar un burro i ens farem un tip de cabra.
* Per Sant Miquel, corre pel cel; per Sant Lluc, cop de truc; per Sant Benet, el gran patec; per Sant Sadurní, la fi.
* Per Sant Miquel, el berenar se'n puja al cel; per Sant Macià, torna a baixar.
* Per Sant Miquel, els tres Reis dinen al cel.
* Per Sant Miquel, les ànimes se'n pugen al cel.
* Per Sant Miquel i Sant Joan, tan mana l'amo com el criat.
* Per Sant Miquel, no li mires lo pèl.(Tremp)
* Sant Miquel gloriós porta la lloga dels pastors.
* Sant Miquel passat, tant mana l'amo com el criat.
* Si et cases per Cap d'any, lluna de mel fins a Sant Miquel.

### Dites relacionades amb la collita i els aliments

* ¿A on va Miquel? A on hi ha mel.
* Cull ton fruit per Sant Miquel, tant si és madur com si és verd.
* De Sant Miquel a Sant Miquel, es cull de tot i no queda res.
* La calçada de Sant Miquel fa arribar l'oliver al cel.
* La fruita que no es cull per Sant Miquel, se la menja el gel.
* Miquel, Miquel, no tens abelles i vens mel.
* Si vols collir moltes faves, per Sant Lluc tens de sembrar-les; i, si les vols collir bé, sembra-les per Sant Miquel.

### Dites relacionades amb la meteorologia

* Calor per Sant Miquel, calor del cel.
* De la Mare de Déu d'agost a Sant Miquel, pluja, queda't al cel.
* De la Mare de Déu d'agost a Sant Miquel, que la pluja es quedi al cel.
* Des de la Mare de Déu d'agost a Sant Miquel no hi ha cap pluja que faça bé.
* Els camps per Sant Miquel esperen aigua del cel.
    (var.) Si per Sant Miquel no plou, al pagès li entra dol.
* Les calors de Sant Miquel porten riquesa del cel.
* Per Sant Miquel, els pagesos ja han de mirar al cel.
* Per Sant Miquel, els trons ni són dolents ni són bons.
* Si l'alba és bruta per Sant Miquel, tot l'octubre és brut el cel.
* Si per Sant Miquel fa calor, collites al bo i millor.
* Tota la pluja perduda, per Sant Miquel és vinguda.
* Tramuntana per Sant Miquel, pagesos, guaiteu el cel.
* Tramuntana per Sant Miquel, s'emporta l'aigua del cel.
* Tramuntana per Sant Miquel, tot l'any miraràs el cel.
    (var.) Tramuntana per Sant Miquel, els pagesos tot l'any miren el cel

## Frases fetes

* Cadireta de Sant Miquel, qui se lleva no s'hi asseu.(Mall.)
          Es diu quan algú s'aixeca del seu seient i un altre l'hi ha pres.
* Donar Sant Miquel a ses figueres.
          Collir-ne totes les figues per tal de no haver-hi de tornar.
* Miquel, boca de mel; queixals de pega, merda mastega!(Empordà)
          Ho diuen per fer enfadar als Miquel.

## Referències

* ↑ Amades, 1982, p. 285-307.
* 1 2 3 4 5 6 7 8 9 10 11 Correas Martínez; Gargallo Gil, 2003.
* 1 2 3 4 5 6 7 8 9 10 11 12 13 14 15 16 17 18 19 20 21 22 Parés i Puntas, 1999, p. 73-180.
* 1 2 3 4 5 6 7 8 9 10 Alcover, Antoni M.; Moll, Francesc de B. «Miquel». A: Diccionari català-valencià-balear. Barcelona: IEC, 2002.
* 1 2 Cinc mil refranys catalans i frases fetes populars, 1965.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 17 setembre 2024].

## Bibliografia

* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.